
ΑΘΗΝΑ 

5 ΝΟΕΜΒΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών .... 1 

ΑΠΟΦΑΣΕΙΣ 

Τροποποίηση γενικού πολεοδομικού σχεδίου του δήμου Γλυφάδας 
Ν. Αττικής .'. ... 2. 

Τροποποίηση της 43077/2288/16.5.1989 απόφασης του 
Υπουργού Περιβάλλοντος, Χωροταξίας και Δημοσίων Έργων 
«Χαρακτηρισμός ως διατηρητέου του κτιρίου που βρίσκεται στην 
Αθήνα περιοχή Ψυρρή, επί της,Λεπενιώτού 8, και καθορισμός 
ειδικών όρων και περιορισμών δόμησης» Δ' 332). 3 


ΠΟΛΕΟΔΟΜΙΑ 


ΔΙΑΤΑΓΜΑΤΑ 


Αριθ. Γ.71818 (1) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήαεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την Υ.1503/1991 απόφαση του Πρωθυπουργού και Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας, και Δημοσίων 
Έργων Χρήστου Κατσιγιάννη» (Β' 702/4.9.1991). 

7. Την 1087654/1990 πράξη συναίνεσης ενώπιον του Συμβολαιο¬ 
γράφου Αθηνών Δημητρίου Αθ. Θανόπουλου, των Κωνσταντίνου Μα- 
κρή και Ευαγγελίας Διαμαντοπούλου, οι οποίοι ενεργούν ο μεν πρώτος 
ως Πρόεδρος και η δεύτερη ως Γραμματέας του Σωματείου υπό την 
επωνυμία «Ελληνική Ιεραποστολική Ένωση». 

8. Την υπ’ αριθμ. 276/1989 γνωμοδότηση του Κεντρικού Συμβου¬ 


λίου Χωροταξίας, Οικισμού και Περιβάλλοντος. 

9. Την 28262/1.4.1991 απόφαση του Υπουργού Περιβάλλοντος, 
Χωροταξίας και Δημοσίων 1 Εργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας της υπαλλήλου Χριστοφίλου Νικολέττας 
επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του ακινήτου που βρίσκεται εντός του 
ρυμοτομικού σχεδίου Αθηνών και ειδικότερα επί της οδού Φωκαίας 31, 
με πρόταση του Υφυπουργού Περιβάλλοντος, Χωροταξίας και Δημο¬ 
σίων - Εργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου) που βρίσκεται εντός του ρυμοτομικού σχεδίου Αθηνών, επί της 
οδού Φωκαίας 31 και έχει χαρακτηρισθεί ως διατηρητέο με την 
74407/4386/1^86 απόφαση του Υπουργού Περιβάλλοντος, Χωρο¬ 
ταξίας και Δημοσίων" Εργων (ΦΕΚ 1041/Δ/86, του οποίου την απο¬ 
κλειστική κυριότητα έχει η παραπάνω συναινούσα στην μεταβίβαση του 
συντελεστή δόμησης «Ελληνική Ιεραποστολική Ένωση», όπως το βαρυ- 
νόμενο ακίνητο φαίνεται με στοιχεία Α,Β,Γ,Δ,Α, στο σχετικό πρωτό¬ 
τυπο διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθμ. 
71818/1991 πράξη του και που συνοπτικό του αντίτυπό του σε φωτο¬ 
σμίκρυνση δημοσιεύεται με το παρόν Διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: ' 

α) Εμβαδόν ακινήτου: 189 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,20 

δ) Δομήσιμες επιφάνειες που αντιστοιχούν σ’ αυτό: 
189x4,20=793,80 τ.μ. 

ε) Δομημένη επιφάνεια: 162 τ.μ. (εκ των οποίων 81 τ.μ. στο ισόγειο 
και 81 τ.μ. στον όροφο). 

στ) Μεταφερόμενη δομήσιμη επιφάνεια: 793,8 τ.μ. - 162 τ.μ. = 
631,80 τ.μ. (51,80 τ.μ. από ισόγειο και 580,50 τ.μ. από ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς συντελεστή 
δόμησης στο όνομα της Ελληνικής Ιεραποστολικής Ένωσης» για εμβα¬ 
δόν 631,80 τ.μ.(51,80 τ.μ. από ισόγειο και 580,50 τ.μ. από ορό¬ 
φους). 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 
Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

ΑριΟ. 81495/4269 (2) 

Τροποποίηση γενικού πολεοδομικού σχεδίου του δήμου Γλυφάδας Ν. 

Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 3 και 10 του Ν. 1337/83 «Επέκταση 
πολεοδομικών σχεδίων, οικιστική ανάπτυξη και σχετικές ρυθμίσεις (Α' 

33). 

2. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α' 137). 

3. Τις διατάξεις της παραγρ. 1 του άρθρου 19 του Ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Καοικίας και άλλες διατάξεις» (Α’ 113). 

4. Τις διατάξεις του Ν. 1515/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιοχής της Αθή¬ 
νας» (Α' 18). 

5. Την 39962/1037/16.5.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Άσκηση αρμοδιοτήτων 
από τον Οργανισμό Αθήνας» (Β'327). 

6. Το 85771/12346/11.1.91 έγγραφο της Δ/νσης Πολεοδομικού 
σχεδιασμού. 

7. Το 73/90 έγγραφο του Αστικού Οικοδομικού Συν/σμού Καφε- 
πώλων «ΑΓΙΟΣ ΓΕΩΡΓΙΟΣ». 

8. Το από 11.3.91 υπηρεσιακό σημείωμα του τομέα μεταφορών του 
Οργανισμού Αθήνας. 

9. Την 530/1990 γνωμοδότηση του Δημοτικού Συμβουλίου Γλυ¬ 
φάδας. 

10. Την 1/συν. 27/27.3.1991 γνωμοδότηση της Εκτελεστικής 
Επιτροπής του Οργανισμού, αποφασίζουμε: 

1. Εγκρίνεται η τροποποίηση του γενικού πολεοδομικού σχεδίου του 
δήμου Γλυφάδας (Ν. Αττικής), που έχει εγκριθεί με την 51031/3107/ 


1989 απόφαση του Υπουργού Περιβάλλοντος, Χωροταξίας και Δημο¬ 
σίων Έργων (Δ' 474) με: 

α) Τον καθορισμό Ζώνης Αστικού Αναδασμού (Ζ.Α.Α.) σε έκταση 
του Οικοδομικού Συνεταιρισμού «Άγιος Γεώργιος» που περιλαμβάνεται 
στα όρια του Γ.Π.Σ. Γλυφάδας και βρίσκεται εκτός ορίων της Β' Ζώνης 
του Υμηττού όπως φαίνεται στο χάρτη Π.1 (2 πινακίδες) σε κλίμακα 
1:10.000. ι 

β) Την τροποποίηση - συμπλήρωση των προτάσεων για το κυκλοφο- 
ριακό δίκτυο, όπως φαίνονται στο χάρτη Π-1(2 πινακίδες) και ειδικό¬ 
τερα: 

"Ορίζονται ως ελεύθερες ταχείες οι λεωφόροι: 

Η Βουλιαγμένης, η παραλιακή (Λεωφόρος Ποσειδώνος) και η περι¬ 
φερειακή Υμηττού (Σύνδεση με αεροδρόμιο Σπάτων μέσω της σήραγ¬ 
γας Αργυρούπολης). 

Ορίζονται ως πρωτεύουσες αρτηρίες οι: 

Σύνδεση παριφ. Υμηττού με την Γλυφάδα (Λαμπράκη - Ανθέων - 
Μετσόβου - Περιφερειακή Γλυφάδας). 

Πρίγκηπος Πέτρου 

Νέα σύνδεση παραλιακής με περιφερειακή Υμηττού. 

Όρίζονται ως δευτερεύουσες αρτηρίες οι: 

Προνόης - Χρ. Σμύρνης - Περγάμου - Ελ. Βενιζέλου (μέχρι σύνδεση 
με Λεωφ. Βουλιαγμένης) και 

Κωνσταντίνου Αθανάτου - Υμηττού - Λεωφόρος Κύπρου - Ανεξαρτη¬ 
σίας. 

2. Το Συνοπτικό αντίτυπο του Χάρτη Π-1 (2 πινακίδες) θεωρημένο 
από τον Προϊστάμενο της Διεύθυνσης Τοπογραφικών Εφαρμογών με 
την 81495/1991 πράξη που δημοσιεύεται στην Εφημερίδα της Κυβερ- 
νήσεως με την παρούσα απόφαση. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 









































7486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 
































7488 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 91288/5837 (3) 

Τροποποίηση της 43077/2288/16.5.1989 απόφασης του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως διατηρητέου του κτιρίου που βρίσκεται στην Αθήνα περιοχή 
Ψυρρή, επί της Λεπενιώτου 8, και καθορισμός ειδικών όρων και πε¬ 
ριορισμών δόμησης» Δ' 332). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 4 (παρ. 2) του Ν. 1577/1965 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «τροποποίηση του Ν. 
1577/1985 «ΓΟΚ» και άλλες σχετικές διατάξεις» (Α' 91). 

2. Την από 12.12.1991 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

3. Την από 4.4.1991 σύμφωνη γνώμη της ενδιαφερόμενης Ευαγγε¬ 
λίας Κατζκιά - Παλαιού. 

4. Την Υ.1503/1991 απόφαση του Πρωθυπουργού και του Υπουρ¬ 


γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991), αποφασί¬ 
ζουμε: 

1. Η παράγραφος 3 της 43077/2288/16.5.1989 απόφασης του 
Υπουργού Περιβάλλοντος, Χωροταξίας και Δημοσίων Έργων (Δ’ 332) 
αντικαθίσταται ως εξής: 

«3. Επιτρέπεται η επισκευή, ο εκσυχρονισμός των εγκαταστάσεων, η 
ανακατασκευή του εσωτερικού του κτιρίου με νέο φέροντα οργανισμό 
και κάθε εσωτερική διαρρύθμιση του κτιρίου εφόσον δεν αλλοιώνεται ο 
αρχιτεκτονικός χαρακτήρας του. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




